Franz Joseph Gall
Franz Joseph Gall var en tysk-østrigsk læge, som efter uddannelse i Wien praktiserede i byen 1785-1807.
Hans studier over kraniets anatomi førte ham til grundlæggelsen af frenologien. Denne lære udbredte han ved rejser i hele Tyskland og i andre lande, bl.a. Danmark, hvor han i 1805 holdt foredrag for det danske hof og en større tilhørerskare. Selvom denne kontroversielle teori opnåede stor tilslutning, skaffede han sig også så mange modstandere i Østrig, hvor frenologien blev forbudt, at han fra 1807 til sin død boede i Paris.